شه‌فه‌ق نيوز/ شانه‌ى قه‌يران له‌ پاريزگاى واست، 11 بريار تازه‌ له‌باره‌ى مه‌رجه‌يل چه‌سپياى له‌وه‌ر خوه‌يپاريزى له‌ ڤايرۆس كۆرۆنا ده‌ركرد، له‌ناونيشانيش شووكه‌وكردن مه‌رجه‌يل قه‌يه‌غه‌ى هاتوچوو وه‌ل وه‌رده‌وامى پشوو ده‌وام حكومى.
شانه‌ى قه‌يران له‌ به‌ياننامه‌يگ ئه‌را ئاژانس شه‌فه‌ق نيوز وت: وه‌رده‌وامى ئه‌دريه‌ێده‌ پشوو فه‌رمى له‌ رووژ يه‌كشه‌ممه‌ى ئاينده‌وه‌ تا رووژ په‌نجشه‌ممه‌ ته‌نيا كاره‌نده‌يل ده‌زگايه‌يل ته‌ندروستى و ده‌زگايه‌يل ئه‌منى و خزمه‌تگوزاريه‌يل له‌لى بته‌رازيه‌ێد له‌ پاريزگاگه‌.
شانه‌ى قه‌يران قه‌يه‌غه‌ى گشتى هاتوچوويش چه‌سپان له‌ رووژ يه‌كشه‌ممه‌وه‌ ك له‌ سه‌عات شه‌ش ئيواره‌ ده‌س وه‌پى ئه‌كا تا شه‌ش شه‌وه‌كى وه‌ل چه‌سپانن قه‌يه‌غه‌ى هاتوچوو نيمچه‌يى له‌ سه‌عات شه‌ش شه‌وه‌كى تا شه‌ش ئيواره‌.
